Etore Bugati
Etore Arko Isidoro Bugati (itāļu: Ettore Arco Isidoro Bugatti; dzimis 1881. gada 15. septembrī Milānā, miris 1947. gada 21. augustā Parīzē) bija itāļu izcelsmes franču automašīnu dizainers un ražotājs. Viņu atceras kā automobiļu ražošanas uzņēmuma Automobiles E. Bugatti dibinātāju un īpašnieku, ko 1909. gadā viņš nodibināja toreizējā Vācijas pilsētā Molsaimā, Elzasas reģionā tagadējā Francijā. Bugati nomira Parīzē un apglabāts Dorlisaimā, Francijā.